**Protokoll Styremøte Nordgrønt SA**

|  |  |
| --- | --- |
| **Møtedato** | 14 februar 2017 kl 1000-1330 |
| **Sted** | Grorud |
| **Tema** | Styremøte i Nordgrønt SA |
| **Tilstede** | Fritjof Sandstad (FS),Odd Hveem(OH); Andreas Wiig(AW), Hanne Brennhovd(HB); Stig A Oldervik(SAO); Jostein Lutro(JL), og Oddbjørn Aarøe(OA)  Forfall på Sigurd Orre |
| **Kopi** | Til stede uten stemmerett: Jan Rognstadbråten(JR), Terje Grønning(TG), Sindre Skårdal(SS) , Øyvind Frantzvåg(ØF) , Johan Presthus(JP)og Steinar Strømsborg.  Tom Arne Isaksen Forfall |

|  |  |
| --- | --- |
| Saksliste | Ansvar |
| **01.17 Innkalling og saksliste ble godkjent** |  |
| **02.17 Protokollen fra styremøtet 23 november 2016 ble gjennomgått og godkjent**  **03.17 Omforent forståelse av pkt 2 i samarbeidsavtalen.**  **Under behandling av dette punktet var også innkjøperne på Grorud invitert. FS la frem samarbeidsavtalen og gikk gjennom teksten. Etter produsentenes mening er ikke intensjonen i samarbeidsavtalen fulgt når det gjelder planer for kommende sesong.**  **Sannsynligvis skyldes dette misforståelser som er oppstått da det er mange nye mennesker i I&S hos Coop. Intensjonene i avtalen var det stor enighet rundt.**  **PKT 2 i samarbeidsavtalen er ganske enkel og konkret formulert :**  **Produsentene skal ha fått melding fra Coop senest 15 oktober der de blir bedt om å gi tilbakemelding på hva de ønsker å levere kommende sesong.**  **I samarbeid med de aktuelle produktgruppeledere hos Nordgrønt regionalt skal Coop og Nordgrønt sine representanter gå gjennom ønskene fra produsentene. Dette skal være ferdig senest 15 november.**  **Representanter fra styret i Nordgrønt har deretter mulighet for å fremme sine synspunkter på planene.**  **Coop utarbeider på bakgrunn av dette endelige produksjonsplaner for hele landet, for hver enkelt produktgruppe, der varenivå spesifisert med ønsket levering pr uke pr produsent utarbeides. Produsentene skal ha endelig plan fra Coop senest 15 desember**  **Uansett er det likevel slik at Coop ikke er bundet av dette, men det et viktig redskap for både Coop og produsent. Bindende avtale inngåes først når Coop sender ordre til produsent.**  **Det ble diskutert litt rundt formulering i avtalen der det står «innmeldingskjemaer» skal sendes. Dette bør man kunne tolke slik at en epost kan brukes istedenfor skjema f eks. Det er intensjonene i avtalen som er viktig.**  **AW påpekte at det for veksthus er viktig å få endelige planer tidligere enn 15 desember pga innkjøp av planter etc. 15 november bør være et mål for å ha alt klart.**  **Det er slik at fristene i avtalen er noe man skal se på som siste frist og det er gjerne ønsket å være klare i god tid før disse datoer.**  **Det kan være smart å starte prosessen i 2017 allerede primo september.**  **04.17 Kort Informasjon fra Coop om markedssituasjonen og planene for ny satsing på potetkategorien samt rundt nytt om IFCO. Coop informerer om hvordan avregninger og trekk er foretatt for Lundstadgrønt, Toten Potet, Reddal fellespakkeri sant en del enkeltleverandører i 2016. Hvordan håndtere ekstrakostnad for levering på Clog og transit.**  **HB Informerte om utviklingen i 2016 på kjedenivå og totalt. Totalmarkedet har gått tilbake 0,2% mens Coop har gått frem 1% i 2016.**  **2017 har startet med hard konkurranse i markedet, Rema med «Æ» , Kiwi med 15% på frukt og grønt og Coop med 11% pluss medlemstilbud . Januar startet meget godt for Extra , men Coop har en noe svakere vekst på frukt/grønt enn resten av markedet hittil i år. HB informerte også om Coop sin ekstraordinære satsning på Frukt/Grønt og planen er å etablere et « målbilde» innen 1 april.**  **JR og Knut Erik Evensen jobber med et potetprosjekt der de ser på hva konkurrentene gjør, vurderer nye sorter, og pakninger. De ser på mulighetene for å kunne utnytte avlingene på best mulig måte, ser på kvalitetskravene og tenker på hva og hvordan de skal drive prosjektet fremover i 2017. Produsentene i Nordgrønt vil bli invitert til å delta på prosjektet i løpet av våren og Coop ønsker innspill fra produsentene underveis. På spørsmål fra OH om noen har fått forespørsel om å produsere spesialsorter for Coop, svarte JR og HB at det er det ingen som har fått forespørsel om.**  **HB informerte om at Coop ønsker å gå over fra grønne til svarte IFCO kasser.**  **Coop i Norden har inngått en avtale med IFCO der de får eksklusivitet på svarte kasser i minimum 2 år. Det vil bli høyere pant, fra € 1,5 til € 3,5 og produsentbonusen forsvinner fra 1 mars 2017. Oppstart med svarte kasser er forventet senest 1 mai og alle vil bli nærmere informert om dette.**  **På spørsmål rundt avregninger og trekk svarte HB at alle avgifter er trukket hos Lundstadgrønt og Totenpotet i 2016. Coop har oppdaget at det er mange ulike måter dette er gjennomført på og ønsker en totalgjennomgang på systemet for å få til en felles måte å avregne produsenter og pakkerier på. Reddal Fellespakkeri og Miljøgartneriet ser ikke ut til å ha blitt trukket for annet enn forskningsavgift. Det samme gjelder et lite antall produsenter.**  **FS mente dette var meget uheldig og forventer på vegne av Nordgrønt at Coop umiddelbart rydder opp i dette og gir styret en oversikt innen neste styremøte som blir i forkant av årsmøtet 15 mars. Nordgrønt skal ha en oversikt over hvor mye som de skal ha i Nordgrønt avgift, hva markedsbidraget fra disse beløper seg til og hva som eventuelt ikke er innbetalt til GPS. Her bør Coop kanskje gå lenger tilbake enn bare 2016 for de som har vært med lenge ( les Miljøgartneriet og Reddal) og etterfakturere disse for manglende bidrag.**  **FS overleverte et forslag til hvordan systemet kan forenkles ved at alle bruker «Fjordklient» Ref vedlegg.( fordeler med klienten)**  **På Østlandet er det slik at produsentene får ekstra kostnad ved levering på Clog og Transit, selv om begge deler ligger på samme adresse. Dette skal ØF se på og sammen med regionleder på Østlandet finne en løsning på dette problemet.**  **05.17 Potet: oppgjør for avrens ( når import er med i tallene fra Toten) og beregning av mengde avrens på Toten.**  **O.A (Oddbjørn Aarøe) tok opp at Toten Potet må ha et annet system enn resten av landet når de hevder å ha kun 17,6% avrens. I alle andre deler av landet ligger dette betydelig høyere og trolig er det slik også på Totenpotet. Coop skal se på dette og JR/Knut Erik Evensen skal sørge for at dette blir opplyst likt i hele landet.**  **På forespørsel om transportstøtte for levering til Toten ble det fra Coop sin side svart at det ikke er aktuelt. Betaling for avrens er heller ikke aktuelt . Når det gjelder levering av Mandelpotet på Østlandet skal Coop se nærmere på dette og vurdere hvordan de skal håndtere Mandelpotet både mht pakking og betaling for avrens. Coop gir styret en tilbakemelding i neste styremøte om dette.**  **06.17 Vurdere vedtektsendringer §8 og 9 i våre vedtekter.**  **Måten å organisere regionrådene i Nordgrønt har endret seg gjennom årene og vedtektene som ble skrevet i 1994 kan misforståes i forhold til ringer og regionråd. Det blir derfor varslet at man bør vurdere å endre teksten i paragrafene som omhandler dette i vedtektene i 2018.**  **Regionrådene må behandle dette i løpet av 2017.**  **07.17 Kort informasjon rundt endring av hjemmesiden vår ble gitt av vår nye daglige leder, Johan Presthus ( JP) Det ser veldig bra ut og han fikk i oppgave å gå videre med dette arbeidet sammen med Egil Hokstad for å få på plass ny hjemmeside i løpet av mars 2017.**  **08.17 Forberedelse Årsmøte 15-16 mars 2017, gjennomgang av foreløpig regnskap og årsmelding for 2016**  **Årsmelding fra styret ble gjennomgått og signert, regnskapet som er kommet tilbake fra revisor ble gjennomgått, godkjent og signert.**  **09.17 Søknad om overførsel av medlemskap mellom brødre fra Morten A Kirkemo til Anders K Kirkemo ble godkjent**  **Neste Styremøte blir 15 mars rett i forkant av årsmøtet.**   |  |  |  | | --- | --- | --- | |  |  | Moreller |  |  |  |  |  | | --- | --- | --- | --- | |  |  |  |  | |  |

Fritjof Sandstad Odd Hveem Hanne Brennhovd

Andreas Wiig Stig Arild Oldervik Jostein Lutro

Oddbjørn Aarøe